 Arrimahan aad tilmaantay waa qaar siyaasadeed oo had iyo jeer dalka ka socda haddii waqti hore tahay, haddii ay iminka tahay iyo haddii mar dambe tahayba, waana hawlo xukuumadda iyo hayadaha kale ee qarankuba ay ku filan yihiin oo waa arrimo u baahan in wadatashi iyo wadashaqayn lagaga gudbi karo oo aan aaminsanahay inay yihiin kuwa xal loo heli karo, waxaanse filayaa in aanay noqonayn wax ka mashquuliya xukuumadda hoggaanminta dalka sida arrimahan aad sheegayso ee wadahadallada Soomaaliya iyo guud ahaan siyaasadaha kale ee arrimaha dibadda, ayuu yidhi Wasiirka Arrimaha Dibadda Somaliland. 